b'\n_START_ARTICLE_\nSredozemski sokol\n_START_SECTION_\nOpis\n_START_PARAGRAPH_\nTa srednje veliki sokol, velik med 36 - 42 cm ter razponom kril med 87 in 104\xc2\xa0cm je na pogled zelo podoben \xc5\xa1krjan\xc4\x8darju, le da je od njega nekoliko ve\xc4\x8dji in ima dalj\xc5\xa1e peruti in rep. Pojavlja se v dveh barvnih razli\xc4\x8dicah. V eni je po zgornji strani temno sive, po spodnji pa rjasto rjave barve. V drugi je po zgornji strani temno rjav, skoraj \xc4\x8drn, spodaj pa enako rjasto rjav kot v sivi razli\xc4\x8dici. Leti podobno kot \xc5\xa1krjan\xc4\x8dar in je v zraku izjemno okreten._NEWLINE_Svoje latinsko ime je dobil po sardinski sodnici in junakinji Eleonori Arborejski, ki je prva na svetu z zakonom za\xc5\xa1\xc4\x8ditila kak\xc5\xa1no ptico, navadno postovko. Zaradi njene predanosti za\xc5\xa1\xc4\x8diti ogro\xc5\xbeenih ujed so po njej poimenovali to vrsto sokola.\n_START_SECTION_\nRaz\xc5\xa1irjenost\n_START_PARAGRAPH_\nSredozemski sokol je raz\xc5\xa1irjen le v Sredozemlju, po gr\xc5\xa1kih in ostalih sredozemskih otokih in ob obalah Severne Afrike, Italije in \xc5\xa0panije. Je selilka, ki prezimuje na Madagaskarju. Njegov \xc5\xbeivljenjski prostor so gole skalnate pokrajine, kjer lovi utrujene ptice selivke in ve\xc4\x8dje lete\xc4\x8de \xc5\xbeu\xc5\xbeelke._NEWLINE_Sredozemski sokol je izjemno dru\xc5\xbeabna ptica, ki gnezdi v kolonijah in sicer v mesecu avgustu. Gnezda si gradi na skalnatih tleh.'